Source: http://www.curieruljudiciar.ro/2011/05/30/executorii-judecatoresti-au-un-nou-statut/
Timestamp: 2019-11-15 18:58:30+00:00
Document Index: 7378414

Matched Legal Cases: ['articolul 26', 'articolul 35', 'articolul 36', 'articolul 38', 'articolul 38', 'articolul 51', 'articolul 53', 'articolul 66']

Executorii judecatoresti au un nou statut | Curierul Judiciar
Categoria: Ştiri • Cuvinte cheie: executor judecătoresc • Hotararea 1/2011 • Hotararea 19/2010 • ocupare post executor judecatoresc • Statut Uniunea Nationala a Executorilor Judecatoresti
Statutul Uniunii Nationale a Executorilor Judecatoresti si al profesiei de executor judecatoresc, aprobat prin Hotararea Congresului Extraordinar al Uniunii Nationale a Executorilor Judecatoresti nr. 19/2010, publicat in Monitorul Oficial al Romaniei, Partea I, nr. 713 din 26 octombrie 2010, se modifica dupa cum urmeaza:
1. La articolul 26, alineatele (2) si (5) vor avea urmatorul cuprins:
„(2) Bugetul Uniunii este format din contributiile banesti ale membrilor sai, donatii, sponsorizari si din orice alte sume de bani dobandite licit.
(5) Pentru inscrierea la concursul in vederea ocuparii unui post de executor judecatoresc, candidatul va plati o taxa stabilita de Consiliul Uniunii, care se face venit la bugetul Uniunii, in cota de 80%, iar restul de 20% se face venit la Camere. Taxa se plateste la Camera odata cu depunerea dosarului.“
2. La articolul 35, litera a) va avea urmatorul cuprins:
„a) primeste cererile solicitantilor pentru ocuparea posturilor de executor judecatoresc, impreuna cu documentele necesare in acest scop, inclusiv dovada achitarii taxei de inscriere si participare la concurs sau examen, si le inainteaza Consiliului Uniunii, cu dovada achitarii de catre Camere a cotei de 80% din taxa specificata mai sus in contul Uniunii Nationale a Executorilor Judecatoresti cu cel putin 10 zile inaintea datei stabilite pentru concurs, daca sunt indeplinite cerintele prevazute de lege;“.
3. La articolul 36, alineatul (2) va avea urmatorul cuprins:
„(2) Functia de presedinte poate fi exercitata pe durata unui numar nelimitat de mandate. Durata unui mandat este de 3 ani.“
4. La articolul 38, alineatul (2) va avea urmatorul cuprins:
„(2) Bugetul Camerelor este format din contributii banesti ale executorilor judecatoresti, cota de 20% din taxa de inscriere la concurs si din taxa de inscriere la intrarea in profesie, donatii si sponsorizari, precum si din orice alte sume de bani dobandite licit.“
5. La articolul 38, alineatul (3) se abroga.
6. La articolul 51, alineatul (2) va avea urmatorul cuprins:
„(2) Persoanele care dobandesc calitatea de executor judecatoresc, indiferent de forma prin care acced, trebuie sa isi inceapa activitatea primind avizul Camerei pentru inscrierea biroului executorului judecatoresc la curtea de apel, dupa ce fac dovada achitarii unei taxe de inscriere in cuantumul propus de catre Colegiile directoare ale Camerelor, cu aprobarea Consiliului Uniunii.“
7. La articolul 53, litera i) se abroga.
8. La articolul 66, alineatul (1) se abroga.